CELEX: 52018PC0381
Language: ro
Date: 2018-05-31
Title: Propunere de REGULAMENT AL PARLAMENTULUI EUROPEAN ȘI AL CONSILIULUI privind alinierea obligațiilor de raportare în domeniul politicii de mediu și de modificare a Directivelor 86/278/CEE, 2002/49/CE, 2004/35/CE, 2007/2/CE, 2009/147/CE și 2010/63/UE, a Regulamentelor (CE) nr. 166/2006 și (UE) nr. 995/2010 și a Regulamentelor (CE) nr. 338/97 și (CE) nr. 2173/2005 ale Consiliului

COMISIA EUROPEANĂ
            Bruxelles, 31.5.2018
            COM(2018) 381 final
            2018/0205(COD)
            Propunere de
            REGULAMENT AL PARLAMENTULUI EUROPEAN ȘI AL CONSILIULUI
            privind alinierea obligațiilor de raportare în domeniul politicii de mediu și de modificare a Directivelor 86/278/CEE, 2002/49/CE, 2004/35/CE, 2007/2/CE, 2009/147/CE și 2010/63/UE, a Regulamentelor (CE) nr. 166/2006 și (UE) nr. 995/2010 și a Regulamentelor (CE) nr. 338/97 și (CE) nr. 2173/2005 ale Consiliului 
            (Text cu relevanță pentru SEE)
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               
                  În iunie 2017, Comisia a publicat o evaluare cuprinzătoare privind verificarea adecvării având ca obiect raportarea și monitorizarea politicii UE în domeniul mediului
                     1
                   
                  
                     („evaluarea privind verificarea adecvării”)
                  
                   și a elaborat un plan de acțiune. Acțiunea 1 a menționat că o parte a raționalizării raportării poate fi realizată cel mai bine prin modificarea dispozițiilor legislative relevante. Pentru a pune în aplicare această acțiune, modificările legislative pot fi elaborate în mod individual sau grupate într-o singură propunere, care să modifice mai multe acte legislative din domeniul mediului doar în ceea ce privește dispozițiile referitoare la raportare („propunerea de aliniere”). Această propunere de aliniere a fost elaborată pe baza informațiilor din evaluarea privind verificarea adecvării și din alte evaluări care au fost realizate recent privind acte legislative individuale. Obiectivele propunerii de aliniere constau în îmbunătățirea bazei de date pentru punerea în aplicare a politicii UE, creșterea transparenței în beneficiul cetățenilor și simplificarea raportării în vederea reducerii sarcinii administrative.
               
            
            
               •Coerența cu dispozițiile existente în domeniul de politică vizat
            
            
               
                  Propunerea face parte din activitățile privind o mai bună legiferare în domeniul politicii de mediu. Abordările coerente privind raportarea și monitorizarea în domeniul mediului au fost parte integrantă din evaluarea privind verificarea adecvării.
               
               
                  Propunerea contribuie, de asemenea, la obiectivul prioritar nr. 4, punctul 65 din cel de al 7-lea program de acțiune pentru mediu
                     2
                  , care prevede ca publicul să aibă acces la informații clare despre mediu la nivel național. De asemenea, aceasta va permite publicului să aibă o vedere de ansamblu asupra evenimentelor din domeniul mediului în întreaga Europă și va sprijini autoritățile publice naționale să abordeze aspectele transfrontaliere. În acest scop, propunerea face trimiteri încrucișate și garantează coerența cu cerințele Directivei 2003/4/CE privind accesul la informațiile despre mediu
                     3
                   și ale Directivei 2007/2/CE privind datele spațiale
                     4
                  .
               
               
                  În contextul evaluării privind verificarea adecvării, s-a realizat o analiză transversală și cuprinzătoare a obligațiilor de raportare din toate actele legislative relevante din domeniul mediului
                     5
                  . Aceasta a examinat, de asemenea, coerența obligațiilor existente. Drept urmare, au fost identificate mai multe acte legislative
                     6
                   în care obligațiile de raportare ar putea fi modificate în vederea raționalizării acestora . Prezenta propunere a fost elaborată pentru a asigura o abordare coerentă în cadrul diferitelor acte legislative, după caz, prin:
               
            
            
               ·creșterea transparenței;
            
            
               ·furnizarea unei baze de date pentru evaluări viitoare;
            
            
               ·simplificarea și reducerea sarcinii administrative pentru statele membre și Comisie.
            
            
               
                  Propunerea este, de asemenea, conformă cu propunerea recentă a Comisiei de revizuire a Directivei privind apa potabilă
                     7
                  , care a luat în considerare rezultatele evaluării privind verificarea adecvării.
               
            
            
               •Coerența cu alte politici ale Uniunii
            
            
               
                  Coerența cu alte politici ale UE a fost analizată ca parte a verificării adecvării cu privire la raportarea și monitorizarea în domeniul mediului
                     8
                  . În general, în ceea ce privește modernizarea gestionării informației, propunerea este conformă cu strategia privind piața unică digitală și respectă politica privind o mai bună legiferare, de exemplu prin reducerea sarcinii administrative.
               
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               •Temeiul juridic
            
            
               
                  În conformitate cu actele legislative inițiale care se modifică, temeiul juridic al prezentei propuneri este articolul 114, articolul 192 alineatul (1) și articolul 207. 
               
            
            
               •Subsidiaritatea (în cazul competențelor neexclusive) 
            
            
               
                  UE are competență partajată cu statele membre în ceea ce privește adoptarea de reglementări privind mediul. Aceasta înseamnă că UE poate legifera doar în măsura în care tratatele permit acest lucru și trebuie să respecte principiile necesității, subsidiarității și proporționalității. Scopul propunerii este de a optimiza obligațiile deja existente privind punerea în aplicare a monitorizării, raportarea și transparența în legislația UE, pentru a reduce, printre altele, sarcina statelor membre. Având în vedere natura acțiunii stabilite în propunerea de aliniere, acest scop poate fi atins numai la nivelul UE, mai degrabă decât la nivel național. Această abordare consolidează subsidiaritatea și pune la dispoziția cetățenilor informații despre punerea în aplicare.
               
            
         
         
            
               •Proporționalitatea
            
            
               
                  Propunerea de aliniere ia în considerare constatările evaluărilor recente și le transpune în modificări legislative pentru a se asigura că Comisia Europeană obține informațiile corecte, în forma corectă și la momentul potrivit. Astfel cum s-a constatat în evaluarea privind verificarea adecvării, situația actuală a raportării este, în mare parte, eficientă, iar sarcina administrativă este moderată, justificată și proporțională (costuri estimate de 22 de milioane EUR anual). Beneficiile, cum ar fi îmbunătățirea punerii în aplicare și o mai bună informare a publicului, depășesc cu mult costurile. Se preconizează o îmbunătățire a eficienței prin raționalizarea procesului într-o manieră mai transversală și strategică pentru a simplifica și a reduce sarcinile. Propunerea este proporțională deoarece simplifică raportarea în cazul în care acest lucru este relevant, crește transparența și informațiile disponibile publicului în cazul în care acest lucru nu era valabil anterior și/sau mărește baza de date în cazul în care aceasta s-a demonstrat a fi insuficientă pentru evaluarea în conformitate cu orientările privind o mai bună legiferare.
               
            
            
               •Alegerea instrumentului
            
            
               
                  Instrumentul juridic ales este un regulament.
               
            
            
               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Evaluările ex post/verificarea adecvării legislației existente
            
            
               
                  Prezenta propunere se bazează pe rezultatele evaluării privind verificarea adecvării având ca obiect raportarea și monitorizarea politicii UE în domeniul mediului
                     9
                  . Evaluarea respectivă a vizat 181 de obligații de raportare constatate în 58 de acte legislative ale UE din domeniul mediului. Acestea necesită informații numerice și geospațiale, dar cele mai multe sunt în format de text, fiind cel mai greu de raportat, structurat și analizat. Frecvența raportării variază. Aproximativ jumătate din obligații trebuie executate la fiecare doi sau mai mulți ani, iar aproximativ jumătate conduc la un raport al Comisiei către celelalte instituții UE. De asemenea, procesele variază, dar par a se desfășura cel mai bine atunci când Agenția Europeană de Mediu prelucrează datele. S-a constatat că există posibilitatea de a îmbunătăți unele aspecte transversale (cum ar fi raționalizarea în vederea unui proces mai asemănător în toate statele membre) și anumite acte legislative. Următoarele evaluări individuale au furnizat date suplimentare și mai detaliate în legătură cu obligațiile de raportare din respectivele acte legislative:
               
            
            
               ·Directiva 2002/49/CE (Directiva privind zgomotul ambiental)
                  10
               ;
            
            
               ·Directiva 2004/35/CE (Directiva privind răspunderea pentru mediul înconjurător - DRM)
                  11
               ;
            
            
               ·Directiva 2007/2/CE (Directiva Inspire) - Infrastructură pentru informații spațiale
                  12
               ;
            
            
               ·Directivele 2009/147/CE și 92/43/CEE (Directivele privind păsările și habitatele)
                  13
               ;
            
            
               ·Directiva 2010/63/CE (Directiva privind testarea pe animale)
                  14
               ;
            
            
               ·Regulamentul (CE) nr. 166/2006 [Registrul european al emisiilor și transferului de poluanți (E-PRTR)]
                  15
               .
            
            
               •Consultările cu părțile interesate
            
            
               Evaluarea privind verificarea adecvării a inclus o gamă largă de activități de consultare, cum ar fi o consultare publică
                  16
                în cadrul căreia cetățeni, autorități publice și organizații non-guvernamentale din întreaga Uniune Europeană au transmis răspunsuri. Statele membre au fost foarte active în decursul procesului și au sprijinit obiectivele de raționalizare și simplificare a raportării. A existat, de asemenea, o inițiativă specifică a statelor membre care a contribuit în mod esențial, și anume proiectul „Make It Work”
                  17
               . La 7 aprilie 2016, Comitetul Regiunilor a elaborat și adoptat un aviz prin care a solicitat Comisiei să exploreze căile posibile de a îmbunătăți eficiența și să găsească soluții pentru sarcinile administrative inutile în materie de monitorizare și raportare în domeniul mediului, în special prin automatizarea instrumentelor de raportare și prin analizarea sinergiilor dintre obligațiile de raportare prevăzute de diferite instrumente
                  18
               . De asemenea, Comisia a organizat o serie de evenimente pentru a discuta raportarea în domeniul mediului cu părțile interesate, inclusiv ONG-uri, întreprinderi și autorități publice, în noiembrie 2015, aprilie 2016, septembrie 2016 și decembrie 2016. Consultările respective au arătat că, în ceea ce privește principiile și obiectivele raportării, respondenții au considerat că cel mai important principiu este acela că raportarea ar trebui să colecteze informații o singură dată și să le comunice, atunci când este posibil, în mai multe scopuri. În ceea ce privește întrebarea dacă „obligații de raportare ar trebui să fie stabilite în fiecare legislație”, o majoritate din cadrul tuturor grupurilor de părți interesate, și anume ONG-uri (56 %), autorități publice (75 %), cetățeni (85 %), întreprinderi (75 %) și-a exprimat sprijinul. UE este considerată ca reprezentând cel mai adecvat nivel de guvernanță pentru armonizarea proceselor de raportare. Respondenții au considerat, în general, că sistemele informatice au un potențial semnificativ de a sprijini raționalizarea proceselor de raportare și reducerea sarcinii administrative
                  19
               . Consultarea cu experți din statele membre a avut loc în diferite grupuri tematice care se ocupă de îndeplinirea obligațiilor specifice de raportare. În general, experții respectivi au susținut, în linii mari, intențiile specifice din domeniul lor. În anumite domenii tematice s-au adoptat deja inițiative proactive pentru simplificarea raportării dincolo de modificarea legislației (de exemplu, elaborarea unui registru al instalațiilor industriale în conformitate cu Directiva privind emisiile industriale, ceea ce este benefic pentru multe alte domenii de raportare). 
            
            
               
                  Aceste activități de consultare au vizat toate aspectele relevante, ceea ce justifică faptul că nu au mai avut loc consultări publice online privind detaliile prezentei propuneri. Cu toate acestea, înainte de adoptarea prezentei propuneri au avut loc consultări specifice cu participarea experților care se ocupă de diversele acte legislative. 
               
            
            
               •Obținerea și utilizarea cunoștințelor de specialitate
            
            
               
                  Nu se aplică.
               
            
            
               •Evaluarea impactului
            
            
               
                  Nu s-a realizat o evaluare a impactului, întrucât informațiile au fost colectate, în principal, prin evaluările menționate anterior. 
               
            
         
         
            
               •Adecvarea reglementărilor și simplificarea 
            
            
               Întrucât prezenta propunere de revizuire a mai multor acte legislative existente intră sub incidența Programului privind o reglementare adecvată și funcțională (
               
                  REFIT
               
               ), Comisia a analizat posibilități de a simplifica și a reduce sarcinile. Analiza arată că sunt posibile îmbunătățiri în ceea ce privește procesul de raportare în acest domeniu. Aceste îmbunătățiri vor reduce costurile sau vor spori beneficiile, în special prin aplicarea, la scară largă, a celor mai eficiente procese și prin creșterea utilizării instrumentelor și șabloanelor electronice. Acest lucru poate necesita o investiție inițială, care va fi însă amortizată pe termen mediu și lung. Având în vedere lipsa de date, astfel cum s-a explicat în raportul de evaluare privind verificarea adecvării
                  20
               , costurile și avantajele detaliate care rezultă în urma măsurilor de simplificare propuse nu au fost cuantificate. Cu toate acestea, anexa 9 la raportul de proiect final „Sprijin pentru verificarea adecvării privind obligațiile de monitorizare și raportare rezultând din legislația UE în domeniul mediului”
                  21
                a analizat avantajele raționalizării obligațiilor de raportare ale UE în domeniul mediului în relație cu o serie de inițiative de raționalizare recente sau în curs de desfășurare în decursul perioadei 2012-2020. Se preconizează că acest lucru va conduce la o reducere a sarcinii legate de obligațiile de raportare care decurg din legislația UE în domeniul mediului. Nu a fost posibil să se cuantifice în termeni financiari toate beneficiile reducerii sarcinii. Cu toate acestea, pe baza cifrelor disponibile, proiectul
                  22
                a estimat că aceste schimbări împreună reduc sarcinile administrative anuale pentru statele membre cu un minim ce variază între 1,4 milioane EUR și 2,0 milioane EUR anual în întreaga UE-28. Prin urmare, reducerea sarcinii ca rezultat al prezentei propuneri este probabil să aibă o amploare similară. 
            
            
               Aspecte abordate în propunere: 
            
            
               ·relevanța și necesitatea anumitor obligații de raportare nu mai sunt clare;
            
            
               ·calendarul și frecvența obligațiilor de raportare nu corespund principalelor nevoi ale ciclului de politică;
            
            
               ·extinderea accesului la informații și comunicarea cu publicul;
            
            
               ·rolurile Comisiei și ale agențiilor europene nu sunt întotdeauna clare și explicite;
            
            
               ·alinierea conținutului, a calendarului și a procedurilor la ciclul de evaluare din cadrul agendei pentru o mai bună legiferare.
            
            
               
                  Prin urmare, propunerea este concepută pentru a se asigura adecvarea și simplificarea reglementărilor.
               
            
            
               •Drepturile fundamentale
            
            
               
                  Sistemele informatice pe care se bazează o mai bună raportare ar putea ridica probleme, afectând o serie de drepturi prevăzute de Cartă, cum ar fi dreptul la bună administrare și dreptul la o cale de atac eficientă (articolele 41 și 47). Niciuna dintre dispozițiile prezentei propuneri nu ar trebui interpretată sau aplicată într-un mod care nu respectă Convenția europeană a drepturilor omului.
               
            
            
               4.IMPLICAȚIILE BUGETARE
            
            
               
                  Nu se aplică.
               
            
            
               5.ALTE ELEMENTE
            
            
               •Planurile de punere în aplicare și măsurile de monitorizare, evaluare și raportare
            
            
               A fost elaborat un plan detaliat de punere în aplicare pentru a facilita punerea în aplicare a modificărilor propuse. Planul subliniază principalele probleme, dificultăți și acțiunile specifice care sunt planificate pentru a le aborda.
            
            
               Nu este planificată o monitorizare specifică pentru prezenta propunere, întrucât aceasta propune o serie de modificări la mai multe acte legislative, iar evaluarea noilor dispoziții este prevăzută în cadrul actelor legislative individuale modificate.
               
            
               Explicarea detaliată a dispozițiilor specifice ale propunerii
            
            
               Tabelul 1. Prezentare generală a actelor și a subiectelor abordate de propunerea de regulament 
            
            
                     
                        Acte juridice vizate de propunere 
                     
                  
                  
                     
                        Îmbunătățirea transparenței și a subsidiarității
                     
                  
                  
                     
                        Simplificarea/eliminarea raportării 
                     
                  
                  
                     
                        Alinierea calendarului raportării
                     
                  
                  
                     
                        Simplificarea situațiilor generale la nivelul UE / clarificarea rolurilor instituțiilor
                     
                  
                  
                     
                        Pregătirea pentru evaluări viitoare
                     
                  
               
                     
                        1) Directiva 86/278/CEE (Directiva privind nămolurile de epurare) 
                     
                  
                  
                     
                        ü
                     
                  
                  
                     
                        ü
                     
                  
                  
                     
                  
                  
                     
                  
                  
                     
                  
               
                     
                        2) Directiva 2002/49/CE (Directiva privind zgomotul ambiental)
                     
                  
                  
                     
                        ü
                     
                  
                  
                     
                        ü
                     
                  
                  
                     
                        ü
                     
                  
                  
                     
                        ü
                     
                  
                  
                     
                  
               
                     
                        3) Directiva 2004/35/CE (Directiva privind răspunderea pentru mediul înconjurător)
                     
                  
                  
                     
                        ü
                     
                  
                  
                     
                  
                  
                     
                  
                  
                     
                  
                  
                     
                        ü
                     
                  
               
                     
                        4) Directiva 2007/2/CE (Directiva Inspire)
                     
                  
                  
                     
                        ü
                     
                  
                  
                     
                        ü
                     
                  
                  
                     
                  
                  
                     
                        ü
                     
                  
                  
                     
                        ü
                     
                  
               
                     
                        5) Directiva 2009/147/CE (Directiva privind păsările)
                     
                  
                  
                     
                  
                  
                     
                  
                  
                     
                        ü
                     
                  
                  
                     
                        ✓
                     
                  
                  
                     
                  
               
                     
                        6) Directiva 2010/63/CE (Directiva privind testarea pe animale)
                     
                  
                  
                     
                        ü
                     
                  
                  
                     
                        ü
                     
                  
                  
                     
                  
                  
                     
                        ü
                     
                  
                  
                     
                        ü
                     
                  
               
                     
                        7) Regulamentul (CE) nr. 166/2006 (Regulamentul E-PRTR)
                     
                  
                  
                     
                        ü
                     
                  
                  
                     
                        ü
                     
                  
                  
                     
                        ü
                     
                  
                  
                     
                        ü
                     
                  
                  
                     
                  
               
                     
                        8) Regulamentul (UE) nr. 995/2010 (Regulamentul privind lemnul - EUTR)
                     
                  
                  
                     
                        ü
                     
                  
                  
                     
                        ü
                     
                  
                  
                     
                  
                  
                     
                        ü
                     
                  
                  
                     
                        ü
                     
                  
               
                     
                        9) Regulamentul (CE) nr. 338/97 al Consiliului (CITES)
                     
                  
                  
                     
                  
                  
                     
                  
                  
                     
                  
                  
                     
                        ü
                     
                  
                  
                     
                  
               
                     
                        10) Regulamentul (CE) nr. 2173/2005 al Consiliului (Regulamentul FLEGT)
                     
                  
                  
                     
                        ü
                     
                  
                  
                     
                        ü
                     
                  
                  
                     
                  
                  
                     
                        ü
                     
                  
                  
                     
                        ü
                     
                  
               
                     
                        Nr. de acte vizate
                     
                  
                  
                     
                        8
                     
                  
                  
                     
                        7
                     
                  
                  
                     
                        3
                     
                  
                  
                     
                        8
                     
                  
                  
                     
                        5
                     
                  
               
         
            
               ·Explicații privind termenii generali utilizați în tabelul 1
            
            
               Îmbunătățirea transparenței și a subsidiarității în opt acte juridice:
            
            
               În contextul prezentei propuneri, aceasta înseamnă îmbunătățirea transparenței și permiterea accesului publicului la informații despre mediu într-un mod mai ușor, în conformitate cu cerințele Directivei 2007/2/UE și ale Directivei 2003/4/CE, cerințele privind accesul public și eventualele excepții bazate pe confidențialitatea și protecția datelor cu caracter personal [a se vedea în special articolul 4 alineatele (1) și (2) din Directiva 2003/4/CE]. O mai mare transparență va deservi mai bine instituțiile Uniunii Europene, statele membre, membrii publicului și alte părți interesate. Acest lucru are, de asemenea, un impact asupra subsidiarității, întrucât statele membre vor fi abilitate să ofere informații în mod direct membrilor publicului cu privire la punerea în aplicare a legislației UE în domeniul mediului, nu doar prin intermediul sistemelor de schimb de informații la nivelul UE, astfel cum se întâmplă în prezent. Compararea datelor la nivelul UE se bazează pe informațiile publicate de statele membre și, prin urmare, aceasta consolidează subsidiaritatea și responsabilitatea la nivel național.
            
            
               Simplificarea/eliminarea raportării în șapte acte juridice:
            
            
               Pentru a reduce sarcina administrativă, punând totodată mai multe informații la dispoziția publicului, precum și pe baza constatărilor evaluării privind verificarea adecvării, ar fi util să se reducă volumul de raportare a informațiilor sub formă de text, astfel încât să se reducă întârzierile în prelucrarea informațiilor. În unele cazuri, ar fi utile simplificarea sau eliminarea procesului de raportare a informațiilor textuale și concentrarea asupra îmbunătățirii accesului public la informații.
            
            
               Alinierea calendarului raportării în trei acte juridice:
            
            
               În unele cazuri, au fost instituite mecanismele de raportare, fără alinierea diferitelor cerințe din cadrul aceluiași act juridic sau între diferite acte juridice. Ar contribui la reducerea sarcinii administrative dacă datele și calendarul acestor fluxuri de raportare diferite ar fi aliniate. Reducerea frecvenței sau acordarea pentru statele membre a unei perioade mai mari de timp între diferitele etape de raportare ar reduce, de asemenea, sarcina administrativă și/sau ar îmbunătăți eficacitatea procesului.
            
            
               Simplificarea situațiilor generale la nivelul UE/clarificarea rolurilor instituțiilor în opt acte juridice:
            
            
               În prezent, există o serie de fluxuri de raportare în cadrul acquis-ului în domeniul mediului. Prin urmare, ar trebui clarificate rolurile pe care Comisia și, în unele cazuri, Agenția Europeană de Mediu le îndeplinesc deja în procesele de raportare respective. Furnizarea unei situații periodice a informațiilor factuale privind punerea în aplicare a legislației și starea mediului înconjurător în UE se simplifică dacă sunt publicate informații actualizate, utilizând mai degrabă tehnologia modernă a informației (de exemplu, prin intermediul paginilor web), și nu elaborând rapoarte pe suport de hârtie adoptate de către Comisie. În schimb, rolul formal al Comisiei ar trebui să se axeze pe realizarea evaluărilor în situațiile relevante (a se vedea mai jos). Sarcinile care sunt propuse în prezent pentru a fi prevăzute în legislație nu vor avea niciun impact asupra bugetului Agenției Europene de Mediu (AEM) pentru sarcinile asumate de aceasta în alte domenii, cum ar fi politica privind clima. Nu va exista o realocare a resurselor pentru activitatea desfășurată de AEM în alte domenii, cum ar fi acțiunile în materie de combatere a schimbărilor climatice, în vederea îndeplinirii sarcinilor stabilite în propunere. Pentru alte acte legislative care nu sunt vizate în prezent, rolul și resursele AEM în ceea ce privește susținerea Comisiei în privința raportării în domeniul mediului vor fi abordate după finalizarea evaluării în curs.
            
            
               Pregătirea evaluărilor viitoare în cinci acte juridice:
            
            
               În conformitate cu Orientările privind o mai bună legiferare, ar trebui să existe o evaluare periodică a funcționării acquis-ului în domeniu. Pentru a avea informații cu privire la punerea în aplicare a legislației UE în domeniu și la îndeplinirea obiectivelor legislației, Comisia ar trebui să efectueze evaluări și să solicite statelor membre să furnizeze informațiile necesare pentru respectivele evaluări.
            
            
               ·Explicații privind necesitatea modificării legislației prin prezenta propunere
            
            
               Directiva 86/278/CEE
            
            
               Este necesar să se modifice obligațiile de raportare prevăzute la articolele 10 și 17 din Directiva 86/278/CEE a Consiliului din 12 iunie 1986 privind protecția mediului, în special a solului, atunci când se utilizează nămoluri de epurare în agricultură. Deși statele membre ar trebui să continue colectarea și publicarea anuală a datelor relevante, obligația de raportare către Comisie ar trebui simplificată. În același timp, statelor membre ar trebui să li se solicite să asigure un nivel mai ridicat de transparență, prin care informațiile relevante vor fi puse la dispoziție într-un mod ușor accesibil, pe cale electronică, în conformitate cu cerințele Directivei 2003/4/CE și ale Directivei 2007/2/CE, în special cu privire la accesul publicului, partajarea datelor și serviciile. 
            
            
               Directiva 2002/49/CE
            
            
               
                  Sunt propuse o serie modificări ale dispozițiilor de raportare și monitorizare în temeiul Directivei 2002/49/CE,
                     23
                   pe baza rezultatelor evaluărilor recente
                     24
                  , a celui de al doilea raport de punere în aplicare
                     25
                  , a cerințelor prevăzute la articolul 11 alineatul (4) din directivă și a necesității de a alinia dispozițiile Directivei 2002/49/CE la cerințele Directivei 2007/2/CE
                     26
                  .
               
               
                  În cursul evaluării, reprezentanții autorităților competente din statele membre au propus prelungirea perioadei dintre raportarea privind cartografierea acustică și raportarea privind planurile de acțiune de la un an la doi ani. Această ajustare ar sprijini statele membre să-și pregătească mai bine planurile de acțiune, care trebuie să se întemeieze pe hărțile acustice, și să consulte efectiv publicul cu privire la acestea, conform cerințelor directivei.
               
               
                  Feedback-ul primit ca parte a evaluării nu sugerează că procesul de raportare în sine constituie o sarcină administrativă semnificativă deoarece acesta constă în principal în transmiterea electronică către Comisie a documentației deja existente (hărți acustice și planuri de acțiune). Mecanismul de raportare în sine este gestionat de Agenția Europeană de Mediu și este utilizat de aproape toate statele membre pentru a transmite informații Comisiei. Impunerea ca obligatorie a mecanismelor de raportare pentru statele membre va permite Comisiei și Agenției Europene de Mediu, care evaluează datele pentru Comisie, să obțină o imagine de ansamblu mai bună și mai rapidă asupra expunerii la zgomot a persoanelor din UE, economisind timp și muncă administrativă inutilă. Acest lucru va contribui la atingerea obiectivelor directivei. Competența de a elabora specificații tehnice detaliate privind metodologia care trebuie urmată la raportarea datelor este delegată Comisiei, urmând ca metodologia să fie adoptată prin procedura de comitologie.
               
               
                  Directiva 2007/2/UE va impune ca datele cu caracteristici geospațiale, relevante din punct de vedere al zgomotului să fie detectabile și disponibile prin metadate și servicii de rețea pe geoportalurile naționale. În același timp, Directiva 2002/49/CE impune ca datele să fie puse la dispoziția publicului. Modificările propuse clarifică obligația de a publica date privind geoportalurile naționale, asigurând astfel alinierea celor două directive. 
               
               
                  Directiva 2004/35/CE
               
            
         
         
            
               
                  Evaluarea REFIT a directivei
                     27
                   a constatat că disponibilitatea informațiilor poate fi îmbunătățită în continuare, în special în ceea ce privește anumite date-cheie care ar putea afecta mediul și sănătatea umană. Aceasta ar: 
               
            
            
               ·informa publicul despre cazuri de daune aduse mediului, în special în situația în care este probabil ca persoanele să fie afectate de astfel de cazuri;
            
            
               ·permite operatorilor și autorităților să întreprindă acțiunile preventive și de remediere necesare în astfel de cazuri; și
            
            
               ·furniza Comisiei baza necesară de date care să permită o evaluare adecvată în raport cu scopul și cu efectele punerii în aplicare a directivei. 
            
            
               
                  Pentru a reduce la minimum sarcina administrativă, accentul ar trebui să fie plasat pe asigurarea disponibilității electronice sau online a informațiilor și pe asigurarea faptului că informațiile respectă standardele UE relevante, fiind ușor de utilizat, de o calitate satisfăcătoare și comparabile. În acest sens, informațiile despre mediu accesibile publicului ar trebui să îndeplinească cerințele Directivei 2007/2/CE, în special în ceea ce privește serviciile și accesibilitatea datelor pentru public și pentru autorități.
               
               
                  Directiva 2007/2/CE
               
               
                  Raportul Comisiei către Consiliu și Parlamentul European cu privire la punerea în aplicare a Directivei Inspire și evaluarea REFIT au fost finalizate în 2016
                     28
                  . Raportul de punere în aplicare a recomandat examinarea și, eventual, revizuirea de către Comisie a normelor Directivei 2007/2/CE. Pentru a simplifica punerea în aplicare a directivei și a reduce sarcina administrativă aferentă monitorizării de către statele membre, obligația de raportare trienală va fi eliminată, menținând doar cerința de monitorizare bazată pe indicatori de monitorizare calculați direct din metadatele seturilor de date spațiale și ale serviciilor de date spațiale, care urmează să fie furnizate de statele membre, astfel cum se prevede în Directiva 2007/2/CE. Aceasta va contribui la asigurarea faptului că informațiile privind punerea în aplicare sunt mai actualizate și mai accesibile publicului într-o manieră transparentă. Din punct de vedere practic, statelor membre li se va solicita să furnizeze actualizări anuale, dacă este necesar, cu privire la informațiile specifice fiecărei țări pe care Comisia le publică deja
                     29
                  . Comisia va furniza instrumente și proceduri simple pentru ca statele membre să actualizeze respectivele informații.
               
               
                  Întrucât este prevăzută o prezentarea unei situații generale anuale de către Agenția Europeană de Mediu, nu mai este necesar să se pregătească un raport al Comisiei către Consiliu și Parlamentul European, întrucât informațiile relevante vor fi disponibile online și actualizate anual. Prin urmare, obligația de raportare va fi eliminată. În plus, este propusă o evaluare periodică efectuată de către Comisie, pe baza indicatorilor de monitorizare, în conformitate cu Orientările privind o mai bună legiferare, în locul unui raport de punere în aplicare. 
               
            
            
            
               Directiva 2009/147/CE
            
            
               O verificare a adecvării legislației UE privind natura, care a inclus Directivele 2009/147/CE
                  30
                și 92/43/CEE
                  31
               , a fost finalizată în 2016
                  32
               . Aceasta a concluzionat că, deși se impune un ciclu de raportare de trei ani în temeiul Directivei privind păsările, raportarea a urmat, în practică, un ciclu de șase ani, la fel ca în cazul Directivei Habitate, cu un accent principal similar pe furnizarea de informații actualizate privind starea și tendințele speciilor. Necesitatea punerii în aplicare mai raționalizate a celor două directive explică nevoia adaptării legislației pentru a se potrivi mai bine practicii existente în statele membre. Acest lucru va facilita, de asemenea, pregătirea rapoartelor la fiecare șase ani privind aplicarea directivelor, pe care statele membre le prezintă Comisiei. În formatul de raportare utilizat în prezent, statele membre au obligația să furnizeze în raport date relevante, necesare pentru evaluarea progresului în ceea ce privește punerea în aplicare. În special, trebuie raportate informații privind starea și tendințele speciilor de păsări sălbatice, amenințările și presiunile asupra acestora, măsurile de conservare luate și contribuția rețelei de arii de protecție specială la obiectivele directivei.
            
            
               
                  Directiva 2010/63/UE
               
            
            
               Obligațiile existente privind transparența și raportarea din Directiva 2010/63/UE
                  33
                sunt destinate unei mai bune înțelegeri a motivelor și a valorii utilizării animalelor vii pentru cercetare, teste și scopuri educaționale, permițând o evaluare mai obiectivă a vătămărilor efective provocate animalelor. Aceste obligații includ colectarea de informații privind punerea în aplicare a directivei, date statistice, derogări în privința metodelor de ucidere și, în special, publicarea unor rezumate cu caracter non-tehnic ale proiectelor autorizate care utilizează animale vii.
            
            
               De asemenea, statele membre trebuie să efectueze o evaluare retroactivă a anumitor proiecte pentru: 
            
            
               ·a identifica dacă utilizarea animalelor a permis atingerea obiectivelor stabilite pentru proiect;
            
            
               ·a evalua vătămările efective provocate animalelor; și 
            
            
               ·a identifica orice elemente care pot contribui și mai mult la punerea în aplicare a cerinței de înlocuire, reducere și îmbunătățire a utilizării animalelor. 
            
            
               Statele membre pot publica rezultatele acestor evaluări retroactive ale proiectelor.
            
            
               Cu toate acestea, o treime din statele membre nu solicită în prezent ca rezumatele cu caracter non-tehnic ale proiectelor să fie actualizate cu respectivele rezultate. Acest lucru împiedică în mod semnificativ accesul mai larg al comunității științifice, al publicului larg și al factorilor de decizie la informații esențiale privind beneficiile reale, rezultatele cercetării și vătămările cauzate în urma utilizării animalelor vii. Lipsa difuzării sistematice poate, de asemenea, să încetinească adoptarea unor noi modalități de punere în aplicare a înlocuirii, reducerii și îmbunătățirii, ceea ce contravine tocmai motivului existenței obligației de a efectua evaluări retroactive. 
            
            
               Aceste aspecte s-au reflectat, de asemenea, în raportul Comisiei privind directiva, publicat la 8 noiembrie 2017
                  34
               , care a făcut recomandări specifice privind transparența și rezumatele cu caracter non-tehnic ale proiectelor în documentul de lucru al serviciilor Comisiei
                  35
                care îl însoțește, în special următoarele recomandări:
            
         
         
            
               –41. Statele membre ar trebui să se asigure că rezumatele cu caracter non-tehnic ale proiectelor sunt publicate în timp util.
            
            
               –43. Comisia, statele membre și părțile interesate ar trebui să analizeze posibilitatea unui registru central la nivelul UE care să cuprindă toate rezumatele cu caracter non-tehnic ale proiectelor (sau să ofere un acces ușor la acestea, prevăzând o funcție de căutare), luând în considerare cerințele legale și limitările lingvistice.
            
            
               Există o obligație anuală de a publica date statistice naționale privind utilizarea animalelor vii și de a transmite aceste date Comisiei. Rapoartele de punere în aplicare trebuie transmise Comisiei la fiecare cinci ani. Aceste rapoarte ar trebui să fie puse la dispoziție la nivelul UE într-un timp mai scurt, utilizând instrumente electronice și baze de date accesibile la nivel central, cu funcție de căutare.
            
            
               Obligațiile Comisiei includ întocmirea unui raport statistic oficial către Parlamentul European și Consiliu la fiecare trei ani și raportarea către Parlamentul European și Consiliu la fiecare cinci ani, pe baza rapoartelor de punere în aplicare ale statelor membre. Aceste obligații ar trebui înlocuite cu transmiterea electronică a datelor către depozitele centrale de date. Respectivele date statistice ar trebui actualizate anual, înlocuindu-se cerința rigidă actuală de a raporta date care au o vechime de până la cinci ani.
            
            
               
                  Regulamentul (CE) nr. 166/2006
               
               
                  Obligațiile de raportare din Regulamentul (CE) nr. 166/2006
                     36
                   trebuie modificate pentru a raționaliza și a simplifica obligațiile de raportare în domeniu și pentru a urmări obiectivul unei mai bune legiferări
                     37
                  , modificările care se impun fiind următoarele: 
               
            
            
               ·obligațiile de raportare prevăzute la articolul 7 trebuie modificate prin eliminarea trimiterii la formatul de raportare prevăzut în anexa III și, în schimb, acordarea competențelor de executare Comisiei în vederea stabilirii formatului respectiv prin acte de punere în aplicare (comitologie), abrogând, în consecință, anexa III. Prin aceasta, s-ar îmbunătăți coerența cu raportarea în temeiul Directivei 2010/75/UE privind emisiile industriale
                  38
               , care cuprinde aproape aceleași activități. Acest lucru va permite o abordare mai raționalizată și o interoperabilitate sporită a datelor colectate în temeiul Directivei 2010/75/UE și al Regulamentului (CE) nr. 166/2006, în conformitate cu dispozițiile Directivei 2007/2/CE. De asemenea, aceasta va permite elaborarea și utilizarea unor instrumente de raportare electronică mai eficiente și coerente, care vor fi create și menținute cu sprijinul Agenției Europene de Mediu.
            
            
               ·obligațiile specifice de raportare pentru statele membre prevăzute la articolul 16 și obligația de raportare corespunzătoare a Comisiei de la articolul 17 ar trebui, de asemenea, să fie abrogate, întrucât informațiile la care se face referire au o valoare limitată și/sau nu corespund necesităților de politică. Acest lucru evită sarcina administrativă excesivă.
            
            
               ·coerența cu obligațiile de raportare privind unități similare în temeiul altor acte legislative din dreptul UE (de exemplu, Directiva 2010/75/UE privind emisiile industriale și Directiva 2012/18/UE privind controlul pericolelor de accidente majore care implică substanțe periculoase) trebuie îmbunătățită prin modificarea articolului 11 privind confidențialitatea, pentru a clarifica faptul că informațiile confidențiale trebuie, de asemenea, să fie raportate Comisiei, dar acestea nu vor fi făcute publice. 
            
            
               Regulamentul (UE) nr. 995/2010
            
            
               Pentru a îmbunătăți și a facilita accesul publicului la informații privind punerea în aplicare a Regulamentului (UE) nr. 995/2010
                  39
               , datele furnizate de statele membre cu privire la punerea în aplicare a regulamentului ar trebui să fie puse la dispoziția publicului printr-o situație generală la nivelul UE gestionată de Comisie. Prezenta propunere modifică frecvența furnizării datelor cu privire la modul în care regulamentul este pus în aplicare, astfel încât acestea să fie actualizate anual pentru a include anul calendaristic precedent, în conformitate cu Regulamentul FLEGT. Acest lucru va face datele comparabile cu alte seturi de date disponibile, cum ar fi cele care furnizează informații privind comerțul cu lemn între UE și țările terțe. Comisia, sprijinită de comitetul înființat în temeiul articolului 18 din regulament, va avea competențe de executare pentru a stabili formatul și procedura necesare pentru punerea la dispoziție de către statele membre a informațiilor în conformitate cu regulamentul. Propunerea prevede, de asemenea, publicarea de către Comisie a unor situații generale anuale la nivelul UE privind punerea în aplicare a regulamentului. Raportările oficiale ale Comisiei către Parlamentul European și Consiliu vor avea loc cel puțin o dată la șase ani, prezentând rezultatele reexaminării periodice a funcționării și eficacității regulamentului.
            
            
               Regulamentul (CE) nr. 338/97 al Consiliului
            
            
               
                  Regulamentul (CE) nr. 338/97 al Consiliului pune în aplicare în legislația UE dispozițiile Convenției privind comerțul internațional cu specii ale faunei și florei sălbatice pe cale de dispariție („CITES”), la care UE și toate statele membre ale UE sunt părți. La articolul VIII alineatul (7), Convenția CITES prevede că părțile la convenție trebuie să raporteze anual comerțul cu speciile enumerate în CITES și trebuie, de asemenea, să raporteze la fiecare doi ani cu privire la o serie de măsuri adoptate pentru punerea în aplicare a Convenției CITES („rapoarte de punere în aplicare”). Aceste dispoziții au fost transpuse în legislația UE prin articolul 15 alineatul (4) din Regulamentul nr. 338/97 al Consiliului.
               
               
                  La cea de a 17-a Conferință a părților la Convenția CITES din 2016, părțile CITES
                     40
                   au decis că:
               
            
            
               ·frecvența rapoartelor de punere în aplicare ar trebui să fie modificată, astfel încât rapoartele să fie transmise de părțile CITES cu un an înainte de fiecare conferință a părților, care are loc, de regulă, la fiecare trei ani, și nu la fiecare doi ani;
            
            
               ·un nou raport anual privind comerțul ilegal ar trebui să fie depus până la data de 31 octombrie a fiecărui an, de către toate părțile CITES, la secretariatul CITES și să includă acțiunile din anul precedent.
            
            
               
                  Prin urmare, articolul 15 alineatul (4) din Regulamentul nr. 338/97 al Consiliului trebuie să fie modificat pentru a reflecta aceste decizii, schimbând frecvența prezentării rapoartelor de punere în aplicare și punând în aplicare în legislația UE cerința privind un raport anual al statelor membre UE privind comerțul ilegal.
               
               
                  Regulamentul (CE) nr. 2173/2005 al Consiliului 
               
               
                  Pentru a îmbunătăți și a facilita accesul publicului la informațiile privind punerea în aplicare a Regulamentului (CE) nr. 2173/2005 al Consiliului
                     41
                  , datele furnizate de statele membre cu privire la punerea în aplicare a regulamentului ar trebui să fie făcute publice la nivel național și printr-o situație generală a acestor date la nivelul UE realizată de către Comisie.
               
               
                  Licențe FLEGT au fost emise pentru prima dată în noiembrie 2016. Experiența dobândită de Comisie și de statele membre din primul an de emitere a licențelor FLEGT arată că unele dintre dispozițiile regulamentului privind raportarea au devenit caduce. În special, descrierea conținutului rapoartelor statelor membre de la articolul 8 alineatul (1) literele (a), (b) și (c) este ambiguă, contradictorie și predispusă la interpretări diferite. Chiar dacă descrierile respective nu sunt exhaustive, acestea oferă o bază incompletă de monitorizare a progresului înregistrat în cadrul regimului de licențe și al punerii în aplicare a regulamentului. Prin urmare, prezenta propunere elimină literele menționate. În schimb, propunerea introduce un mecanism de efectuare a controalelor, prin intermediul comitetului înființat în temeiul articolului 11 din regulament, permițând Comisiei să își exercite competențele de executare pentru a stabili formatul și procedura de punere la dispoziție de către statele membre a informațiilor necesare. Propunerea stabilește, de asemenea, o reexaminare periodică a Regulamentului FLEGT la fiecare șase ani (aliniată cu cea impusă în temeiul Regulamentului privind lemnul) în locul actualei revizuiri unice prevăzute la articolul 9 și include obligația de a raporta oficial Parlamentului European și Consiliului cu privire la rezultate.
               
            
         
         
            
               
                  Principalele dispoziții juridice ale regulamentului propus
               
               
                  În conformitate cu aceste constatări și cu obiectivele generale ale propunerii de raționalizare și modernizare a raportării, de accelerare a disponibilității datelor și de reducere a sarcinilor administrative, modificările propuse sunt strict limitate la obligațiile de raportare și, prin urmare, sunt următoarele:
               
            
            
               Articolul 1
            
            
               Modifică Directiva 86/278/CEE a Consiliului prin modificarea articolelor 10 și 17 privind cerințele de informare și raportare. 
            
            
               Articolul 2
            
            
               Modifică articolul 8 din Directiva 2002/49/CE privind termenele de depunere a planurilor de acțiune, articolul 9 pentru a spori transparența prin trimitere la Directiva 2003/4/CE și la Directiva 2007/2/CE, articolul 10 privind disponibilitatea informațiilor pe cale electronică în depozitele de date și actualizarea anexei VI pentru a stabili mecanismul de furnizare a informațiilor privind punerea în aplicare.
            
            
               Articolul 3
            
            
               Modifică Directiva 2004/35/CE prin: 
            
            
               –eliminarea articolului 14 alineatul (2); 
            
            
               –înlocuirea articolului 18 prin solicitarea de informații privind punerea în aplicare și baza de date; 
            
            
               –actualizarea anexei VI cu informațiile menționate la articolul 18 alineatul (1) privind cazuri de daune aduse mediului și cazuri de răspundere.
            
            
               Articolul 4
            
            
               Modifică Directiva 2007/2/CE
                  42
                prin: 
            
            
               –modificarea articolului 21 alineatul (2) privind monitorizarea; 
            
            
               –eliminarea articolului 21 alineatul (3) privind raportarea; și 
            
            
               –înlocuirea articolului 23 cu dispozițiile necesare pentru a crea o situație generală periodică la nivelul UE și pentru a pregăti evaluarea viitoare a directivei.
            
            
               Articolul 5
            
            
               Modifică articolul 12 din Directiva 2009/147 CE prin prelungirea ciclului de raportare de la trei la șase ani.
            
            
               Articolul 6
            
            
               Elimină articolul 57 din Directiva 2010/63/UE și modifică următoarele dispoziții: 
            
         
         
            
               –articolul 43 alineatele (2)-(4) privind dispozițiile referitoare la rezumatele proiectelor și la crearea unei baze de date online;
            
            
               –articolul 51 privind exercitarea competențelor delegate; și
            
            
               –articolul 54 privind informațiile referitoare la monitorizarea punerii în aplicare și la furnizarea de date statistice.
            
            
               Articolul 7
            
            
               Modifică Regulamentul (CE) nr. 166/2006 prin:
            
            
               –eliminarea cerințelor de raportare trienală din articolele 16 și 17;
            
            
               –modificarea articolului 7 pentru a facilita o raportare integrată mai bună în temeiul Directivei privind emisiile industriale;
            
            
               –abrogarea formularului de raportare din anexa III, acordând Comisiei competențe de executare pentru a stabili formatul și frecvența rapoartelor E-PRTR prin procedura comitetului prevăzută la articolul 19 alineatul (2); și 
            
            
               –modifică articolul 11 cu privire la confidențialitate, pentru a se asigura că toate datele relevante sunt raportate Comisiei, evitând în același timp divulgarea către public.
            
            
               Articolul 8
            
            
               Modifică Regulamentul (UE) nr. 995/2010, înlocuind articolul 20 alineatele (1)-(4) privind monitorizarea punerii în aplicare și accesul la informații, stabilind o frecvență anuală a situațiilor generale la nivelul UE și actualizând dispozițiile privind evaluarea regulamentului.
            
            
               Articolul 9
            
            
               Modifică Regulamentul (CE) nr. 338/97 al Consiliului prin înlocuirea articolului 15 alineatul (4) literele (b), (c) și (d) care impun publicarea unei situații generale la nivelul UE.
            
            
               Articolul 10
            
            
               Modifică Regulamentul (CE) nr. 2173/2005 prin înlocuirea articolelor 8 și 9 privind cerințele de informare și impunerea prezentării unei situații generale la nivelul UE pe baza datelor colectate de statele membre. De asemenea, actualizează dispozițiile privind evaluarea regulamentului.
            
            
            
               Articolul 11
            
            
               
                  Stabilește intrarea în vigoare a propunerii de regulament.
               
            
            
               2018/0205 (COD)
            
            
               Propunere de
            
         
         
            
               REGULAMENT AL PARLAMENTULUI EUROPEAN ȘI AL CONSILIULUI
            
            
               privind alinierea obligațiilor de raportare în domeniul politicii de mediu și de modificare a Directivelor 86/278/CEE, 2002/49/CE, 2004/35/CE, 2007/2/CE, 2009/147/CE și 2010/63/UE, a Regulamentelor (CE) nr. 166/2006 și (UE) nr. 995/2010 și a Regulamentelor (CE) nr. 338/97 și (CE) nr. 2173/2005 ale Consiliului 
            
            
               (Text cu relevanță pentru SEE)
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 114, articolul 192 alineatul (1) și articolul 207,
            
            
               având în vedere propunerea Comisiei Europene,
            
            
               având în vedere avizul Comitetului Economic și Social European
                  43
               , 
            
            
               având în vedere avizul Comitetului Regiunilor
                  44
               , 
            
            
               după transmiterea proiectului de act legislativ parlamentelor naționale,
            
            
               hotărând în conformitate cu procedura legislativă ordinară,
            
            
               întrucât:
            
            
               (1)Pentru a răspunde nevoii de informații în materie de punere în aplicare și conformitate, ar trebui să se introducă modificări ale mai multor acte legislative din domeniul mediului, luând în considerare rezultatele raportului Comisiei intitulat „Acțiuni în vederea simplificării elaborării rapoartelor privind mediul”
                  45
                și ale verificării adecvării conexe acestui raport
                  46
               .
            
            
               (2)Este necesar ca accesibilitatea datelor să garanteze că sarcina administrativă pentru toate entitățile rămâne cât mai redusă. Aceasta necesită o diseminare activă la nivel național în conformitate cu Directivele 2003/4/CE
                  47
                și 2007/2/CE
                  48
                ale Parlamentului European și ale Consiliului și normele de punere în aplicare a acestora, pentru a asigura infrastructura adecvată pentru accesul publicului, raportare și efectuarea de schimburi de date între autorități publice.
            
            
               (3)Datele raportate de statele membre sunt esențiale pentru a permite Comisiei să monitorizeze, să revizuiască și să evalueze performanța legislației în raport cu obiectivele acesteia, pentru a contribui astfel la evaluările viitoare ale legislației, efectuate în conformitate cu punctul 22 din Acordul interinstituțional dintre Parlamentul European, Consiliul Uniunii Europene și Comisia Europeană privind o mai bună legiferare din 13 aprilie 2016
                  49
               . Este adecvat să se adauge dispoziții mai multor acte legislative din domeniul mediului în scopul evaluării viitoare a acestora, pe baza datelor colectate în cursul punerii în aplicare, completate eventual de date științifice și analitice suplimentare. În acest context, este nevoie de date relevante care să permită o mai bună evaluare a eficienței, eficacității, relevanței, coerenței și valorii adăugate a legislației Uniunii, de unde rezultă necesitatea de a asigura mecanisme adecvate de raportare care să poată servi, de asemenea, ca indicatori în acest scop.
            
            
               (4)Este necesar să se modifice obligațiile de raportare prevăzute la articolele 10 și 17 din Directiva 86/278/CEE a Consiliului. Obligația de a raporta Comisiei ar trebui simplificată și, în același timp, statelor membre ar trebui să li se solicite să asigure un nivel mai ridicat de transparență, prin care informațiile necesare vor fi puse la dispoziție într-un mod ușor accesibil, pe cale electronică, în conformitate cu cerințele Directivelor 2003/4/CE și 2007/2/CE, în special cu privire la accesul publicului, partajarea datelor și serviciile.
            
            
               (5)În conformitate cu evaluarea Directivei 2002/49/CE a Parlamentului European și a Consiliului
                  50
               , este necesar să se raționalizeze termenele de raportare pentru hărțile acustice și pentru planurile de acțiune în scopul de a acorda un timp suficient consultării publice în privința planurilor de acțiune. În acest scop, și doar o singură dată, termenul pentru evaluarea sau revizuirea planurilor de acțiune este amânat cu un an, astfel încât termenul pentru runda următoare (runda a patra) a planurilor de acțiune nu este 18 iulie 2023, ci 18 iulie 2024. Astfel, începând cu runda a patra, statele membre vor avea aproximativ doi ani între realizarea hărților acustice și finalizarea evaluării sau revizuirii planurilor de acțiune, în loc de un an, astfel cum se întâmplă în prezent. Pentru următoarele runde de planificare a acțiunilor, ciclul de cinci ani pentru evaluare sau revizuire va fi reluat. În plus, pentru a răspunde mai bine obiectivelor Directivei 2002/49/CE și pentru a oferi o bază pentru elaborarea măsurilor la nivelul Uniunii, raportarea de către statele membre ar trebui efectuată prin mijloace electronice. De asemenea, este necesar să se intensifice participarea publicului prin solicitarea ca anumite informații să fie făcute publice, aliniind această obligație la alte acte din legislația Uniunii, cum ar fi Directiva 2007/2/CE, fără a dubla cerințele practice.
            
            
               (6)În conformitate cu constatările evaluării REFIT a Directivei 2004/35 CE a Parlamentului European și a Consiliului
                  51
               , disponibilitatea informațiilor poate fi îmbunătățită în continuare, în special cu privire la anumite date-cheie. Acest lucru va servi scopurilor de informare a publicului cu privire la cazurile de daune aduse mediului, în special dacă publicul este probabil să fie afectat de astfel de cazuri, de a permite operatorilor și autorităților să întreprindă acțiunile preventive și de remediere necesare în astfel de cazuri și de a furniza Comisiei baza de date necesară pentru a efectua evaluări periodice ale directivei. Necesitatea de a asigura un nivel mai înalt de transparență este susținută în continuare de cerințele Directivei 2003/4/CE, și anume de a pune la dispoziția publicului informații care, în cazul în care nu sunt prezentate,ar putea conduce la o amenințare iminentă pentru sănătatea umană sau pentru mediu. Informațiile online ar trebui, de asemenea, să îndeplinească cerințele Directivei 2007/2/CE, în special în ceea ce privește serviciile și accesibilitatea datelor pentru public și autorități.
            
            
               (7)Pe baza raportului Comisiei către Consiliu și a Parlamentului European privind punerea în aplicare a Directivei 2007/2/CE și evaluarea REFIT
                  52
               , este necesar, în vederea simplificării punerii în aplicare a directivei respective și a reducerii sarcinii administrative legate de monitorizarea de către statele membre, să nu li se mai solicite statelor membre să trimită Comisiei rapoarte trienale, nici Comisiei să prezinte Parlamentului European și Consiliului un raport de sinteză, întrucât raportul de verificare a adecvării a confirmat utilizarea limitată a unor astfel de rapoarte
                  53
               .
            
            
               (8)Verificarea adecvării Directivelor 2009/147/CE
                  54
                și 92/43/CEE
                  55
                a concluzionat că este necesar un ciclu de raportare de trei ani în temeiul Directivei 2009/147/CE; cu toate acestea, raportarea s-a realizat deja în practică utilizând același ciclu de raportare de șase ani ca în cazul Directivei 92/43/CEE, cu un accent principal similar pe furnizarea de informații actualizate privind starea și tendințele speciilor. Necesitatea raționalizării punerii în aplicare a celor două directive justifică nevoia de a adapta legislația la această practică, prin asigurarea desfășurării unei evaluări a stării la fiecare șase ani, recunoscând în același timp că statele membre desfășoară activitățile de monitorizare necesare pentru anumite specii vulnerabile. Această practică comună ar trebui, de asemenea, să faciliteze elaborarea la fiecare șase ani a rapoartelor privind aplicarea directivelor pe care statele membre trebuie să le prezinte Comisiei. Pentru a asigura o evaluare a progresului politicilor, statelor membre ar trebui să li se solicite să furnizeze informații, în special privind starea și tendințele speciilor de păsări sălbatice, amenințările și presiunile asupra acestora, măsurile de conservare luate și contribuția rețelei de arii de protecție specială la obiectivele directivei.
            
            
               (9)Este necesar să se modifice obligațiile de raportare prevăzute la articolele 43, 54 și 57 din Directiva 2010/63/UE a Parlamentului European și a Consiliului
                  56
               . Aceste dispoziții includ, în scopul sporirii transparenței și al reducerii sarcinii administrative, instituirea unei baze de date centrale, cu acces liber și cu funcție de căutare, pentru rezumatele cu caracter non-tehnic ale proiectelor și evaluările retroactive aferente, conferirea competențelor de executare către Comisie pentru stabilirea unui format comun pentru transmiterea rezumatelor cu caracter non-tehnic ale proiectelor și a evaluărilor retroactive aferente, informarea privind punerea în aplicare și înlocuirea raportării statistice trienale de către Comisie cu cerința de instituire a unei baze de date centrale dinamice, găzduită de Comisie, și publicarea anuală a informațiilor.
            
         
         
            
               (10)În conformitate cu constatările evaluării REFIT
                  57
                a Regulamentului (CE) nr. 166/2006 al Parlamentului European și al Consiliului
                  58
               , este necesar să se modifice sau să se elimine obligațiile de raportare prevăzute de regulamentul respectiv. Pentru a spori coerența cu raportarea în temeiul Directivei 2010/75/UE a Parlamentului European și a Consiliului
                  59
               , este necesar să se confere Comisiei competențe de executare pentru a stabili tipul, formatul și frecvența informațiilor care urmează să fie puse la dispoziție în temeiul Regulamentului (CE) nr. 166/2006 și să se elimine formatul de raportare prevăzut în prezent în regulament. De asemenea, este necesar să se modifice articolul 11 din Regulamentul (CE) nr. 166/2006 privind confidențialitatea, pentru a se asigura o mai mare transparență a raportării către Comisie. Pentru a reduce la minimum sarcina administrativă a statelor membre și a Comisiei, este necesar, de asemenea, să se elimine obligațiile de raportare prevăzute la articolele 16 și 17 din Regulamentul (CE) nr. 166/2006, întrucât acestea furnizează informații care au o valoare limitată sau nu corespund nevoilor de politică.
            
            
               (11)Pentru a îmbunătăți și a facilita accesul publicului la informațiile privind punerea în aplicare a Regulamentului (UE) nr. 995/2010 al Parlamentului European și al Consiliului
                  60
               , datele furnizate de statele membre cu privire la punerea în aplicare a regulamentului respectiv ar trebui să fie puse la dispoziția publicului de către Comisie prin intermediul unei situații generale a datelor respective la nivelul Uniunii; pentru a spori coerența informațiilor și pentru a facilita monitorizarea funcționării regulamentului, ar trebui să i se confere Comisiei competențe de executare pentru a stabili formatul și procedura de punere la dispoziție de către statele membre a informațiilor, iar frecvența și perioada de furnizare a informațiilor ar trebui aliniate cu cele din Regulamentul (CE) nr. 2173/2005 al Consiliului
                  61
               .
            
            
               (12)Raportarea în conformitate cu Regulamentul (CE) nr. 338/97 al Consiliului
                  62
                trebuie raționalizată și aliniată la cerințele de raportare prevăzute în Convenția privind comerțul internațional cu specii ale faunei și florei sălbatice pe cale de dispariție (CITES), semnată la Washington, D.C., la 3 martie 1973, la care Uniunea Europeană și toate statele sale membre sunt părți. Cerințele de raportare în temeiul CITES au fost modificate la cea de a 17-a Conferință a părților la CITES, care a avut loc în 2016, pentru a ajusta frecvența rapoartelor referitoare la măsurile privind punerea în aplicare a CITES și pentru a crea un nou mecanism de raportare privind comerțul ilegal cu speciile enumerate în CITES. Modificările respective trebuie să se reflecte în Regulamentul (CE) nr. 338/97.
            
            
               (13)Pentru a îmbunătăți și a facilita accesul publicului la informațiile privind punerea în aplicare a Regulamentului (UE) nr. 2173/2005, datele furnizate de statele membre cu privire la punerea în aplicare a regulamentului respectiv ar trebui să fie puse la dispoziția publicului prin intermediul unei situații generale elaborate de Comisie la nivelul Uniunii; Pe baza experienței dobândite de Comisie și de statele membre în primul an de emitere a licențelor pentru aplicarea legislației în domeniul forestier, guvernanță și schimburile comerciale, este necesară actualizarea dispozițiilor regulamentului cu privire la raportare. În exercitarea competențelor sale de executare privind stabilirea formatului și a procedurii de punere la dispoziție de către statele membre a informațiilor, Comisia ar trebui să fie sprijinită de comitetul instituit în temeiul articolului 11 din regulamentul respectiv. Dispozițiile privind evaluarea regulamentului trebuie actualizate.
            
            
               (14)Agenția Europeană de Mediu (AEM) îndeplinește deja sarcini importante privind monitorizarea și raportarea legislației UE în domeniul mediului, sarcini care ar trebui introduse în mod explicit în legislația relevantă. Pentru alte acte legislative, rolul și resursele AEM în ceea ce privește susținerea Comisiei în privința raportării în domeniul mediului vor fi abordate în urma finalizării evaluării în curs,
            
            
               ADOPTĂ PREZENTUL REGULAMENT:
            
            
               Articolul 1
                  Modificări ale Directivei 86/278/CEE a Consiliului din 12 iunie 1986 
                  privind protecția mediului, în special a solului, atunci când se utilizează nămoluri de epurare în agricultură
            
            
               Directiva 86/278/CEE se modifică după cum urmează:
            
            
               1.Articolul 10 se înlocuiește cu următorul text:
            
            
               „Articolul 10 
            
            
               (1) Statele membre se asigură că sunt ținute registre actualizate, aflate la dispoziția publicului, care conțin:
            
            
               (a) cantitățile de nămoluri produse și cantitățile furnizate pentru agricultură;
            
            
               (b) compoziția și caracteristicile nămolurilor în raport cu parametrii specificați în anexa II A;
            
            
               (c) tipul de tratament efectuat, astfel cum este definit la articolul 2 litera (b);
            
            
               (d) numele și adresele destinatarilor de nămoluri și locul de utilizare a nămolurilor;
            
            
               (e) orice alte informații privind transpunerea și punerea în aplicare a prezentei directive, furnizate de statele membre Comisiei în conformitate cu articolul 17.
            
            
               Serviciile de date spațiale, astfel cum sunt definite la articolul 3 alineatul (4) din Directiva 2007/2/CE a Parlamentului European și a Consiliului*, se utilizează pentru a prezenta seturile de date spațiale incluse în informațiile înregistrate în registrele respective.
            
            
               (2) Registrele menționate la alineatul (1) sunt puse la dispoziția publicului pentru fiecare an calendaristic, în termen de trei luni de la sfârșitul anului calendaristic în cauză, într-un format consolidat, astfel cum se prevede în anexa la Decizia 94/741/CE a Comisiei**, sau într-un alt format prevăzut în conformitate cu articolul 17.
            
            
               Statele membre prezintă Comisiei adresa electronică a informațiilor puse la dispoziția publicului în conformitate cu alineatul (1). 
            
            
               (3) Informațiile privind metodele de tratament și rezultatele analizelor sunt comunicate la cerere autorităților competente.
            
         
         
            
               *
                     Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire) (JO L 108, 25.4.2007, p. 1).
            
            
               **
                     Decizia 94/741/CE a Comisiei din 24 octombrie 1994 privind chestionarele pentru rapoartele statelor membre asupra aplicării anumitor directive în sectorul deșeurilor (aplicarea Directivei 91/692/CEE a Consiliului) (JO L 296, 17.11.1994, p. 42).”;
            
            
               2.Articolul 17 se înlocuiește cu următorul text: 
            
            
               „Comisia este împuternicită să stabilească, printr-un act de punere în aplicare, un format în conformitate cu care statele membre trebuie să furnizeze informații privind punerea în aplicare a Directivei 86/278/CEE, astfel cum se prevede la articolul 10 din prezenta directivă. Actul de punere în aplicare respectiv se adoptă în conformitate cu procedura de examinare menționată la articolul 15 alineatul (2). Serviciile Comisiei publică o situație generală la nivelul Uniunii, cuprinzând hărți, pe baza datelor puse la dispoziție de statele membre în conformitate cu articolele 10 și 17.”
            
            
               Articolul 2
                  Modificări ale Directivei 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental
            
            
               Directiva 2010/63/UE se modifică după cum urmează:
            
            
               1.La articolul 3 se adaugă următoarea literă:
            
            
               „(x) „depozit de date” înseamnă un sistem de informații, gestionat de Agenția Europeană de Mediu, care conține informații referitoare la zgomotul ambiental și date puse la dispoziție prin intermediul nodurilor de raportare și de schimb de informații naționale aflate sub controlul statelor membre. ”
            
            
               2.
                     Articolul 8 alineatul (5) se înlocuiește cu următorul text: 
            
            
               „Planurile de acțiune se evaluează și se revizuiesc, în cazul în care este necesar, atunci când survine un eveniment important care afectează situația existentă a zgomotului și cel puțin din cinci în cinci ani după data aprobării acestor planuri de acțiune. 
            
            
               Pentru evaluările și revizuirile care, în conformitate cu primul paragraf, ar trebui să aibă loc în 2023, evaluarea și revizuirea respective sunt amânate și vor avea loc până cel târziu la 18 iulie 2024.”
            
            
               3.articolul 9 alineatul (1) se înlocuiește cu următorul text:
            
            
               „(1) Statele membre se asigură că hărțile acustice strategice pe care le-au realizat și, după caz, pe care le-au adoptat, precum și planurile de acțiune pe care le-au elaborat sunt diseminate și puse la dispoziția publicului în conformitate cu legislația UE relevantă, în special Directiva 2003/4/CEE a Parlamentului European și a Consiliului* și Directiva 2007/2/CE a Parlamentului European și a Consiliului**, precum și în conformitate cu anexele IV și V la Directiva 2002/49/CE, inclusiv prin intermediul tehnologiilor informației care sunt disponibile.
            
            
               *
                     Directiva 2003/4/CE a Parlamentului European și a Consiliului din 28 ianuarie 2003 privind accesul publicului la informațiile despre mediu (JO L 41, 14.2.2003, p. 26).
            
            
               **
                     Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire) (JO L 108, 25.4.2007, p. 1).”
            
            
               4.Articolul 10 alineatul (2) se înlocuiește cu următorul text:
            
            
               „(2) Statele membre se asigură că informațiile din hărțile acustice strategice și din rezumatele planurilor de acțiune, astfel cum se prevede în anexa VI, sunt trimise Comisiei în termen de șase luni de la datele prevăzute la articolul 7 și, respectiv, articolul 8. În acest scop, statele membre raportează informațiile pe cale electronică numai în depozitul de date care urmează să fie stabilit în conformitate cu procedura de reglementare cu control menționată la articolul 13 alineatul (3). În cazul în care un stat membru dorește să actualizeze informațiile, acesta descrie diferențele dintre informațiile actualizate și cele inițiale, precum și motivele actualizării atunci când pune la dispoziție informațiile actualizate în depozitul de date.”
            
            
               5.În anexa VI, punctul 3 se înlocuiește cu următorul text:
            
            
               „3. Mecanismul de schimb de informații
            
            
               Comisia, cu sprijinul Agenției Europene de Mediu, elaborează un mecanism obligatoriu de schimb de informații pe suport electronic pentru a partaja informațiile din hărțile acustice strategice și din rezumatele planurilor de acțiune, astfel cum se prevede la articolul 10 alineatul (2), în conformitate cu procedura de reglementare cu control menționată la articolul 13 alineatul (3).
            
         
         
            
               Articolul 3
                  Modificări ale Directivei 2004/35/CE a Parlamentului European și a Consiliului din 21 aprilie 2004 privind răspunderea pentru mediul înconjurător în legătură cu prevenirea și repararea daunelor aduse mediului
            
            
               Directiva 2004/35/CE se modifică după cum urmează:
            
            
               1.La articolul 14, se elimină alineatul (2).
            
            
               2.Articolul 18 se înlocuiește cu următorul text:
            
            
               „Articolul 18
            
            
               Informații privind punerea în aplicare și baza de date
            
            
               Statele membre se asigură că informații adecvate și actualizate, cel puțin cu privire la amenințările iminente de producere a unei daune, sunt puse la dispoziția publicului online, într-un format de date deschis, în conformitate cu anexa VI la prezenta directivă și cu articolul 7 alineatul (4) din Directiva 2003/4/CE a Parlamentului European și a Consiliului*. Pentru fiecare incident, se furnizează cel puțin informațiile prevăzute în anexa VI la prezenta directivă.
            
            
               (2) Serviciile de date spațiale, astfel cum sunt definite la articolul 3 alineatul (4) din Directiva 2007/2/CE a Parlamentului European și a Consiliului**, sunt utilizate pentru prezentarea seturilor de date spațiale, cum ar fi amplasarea spațială a incidentelor, incluse în informațiile menționate la alineatul (1) din prezentul articol.
            
            
               (3) Serviciile Comisiei publică o situație generală la nivelul Uniunii, cuprinzând hărți realizate pe baza datelor puse la dispoziție de statele membre în conformitate cu alineatul (1).
            
            
               (4) Comisia realizează, la intervale regulate, o evaluare a prezentei directive. Evaluarea se bazează, printre altele, pe următoarele elemente:
            
            
               (a)experiența dobândită în punerea în aplicare a prezentei directive; 
            
            
               (b)seturile de date spațiale de la statele membre instituite în conformitate cu prezentul articol și situațiile generale la nivelul Uniunii aferente în temeiul alineatului (3). 
            
            
               *
                     Directiva 2003/4/CE a Parlamentului European și a Consiliului din 28 ianuarie 2003 privind accesul publicului la informațiile despre mediu (JO L 41, 14.2.2003, p. 26).
            
            
               **
                     Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire) (JO L 108, 25.4.2007, p. 1).”;
            
            
               3.Anexa VI se înlocuiește cu următorul text: 
            
            
               „ANEXA VI
            
            
               INFORMAȚIILE ȘI DATELE MENȚIONATE LA ARTICOLUL 18 ALINEATUL (1)
            
            
               Informațiile menționate la articolul 18 alineatul (1) se referă la emisii, evenimente sau incidente care cauzează daune mediului înconjurător sau amenințări iminente de producere a unei daune, cu următoarele informații și date pentru fiecare caz:
            
            
               1. amploarea și tipul de daună adusă mediului, data la care dauna s-a produs și/sau a fost descoperită. Amploarea daunei aduse mediului se clasifică ca fiind mică, medie, mare sau foarte mare. Tipul de daună adusă mediului se clasifică drept daună adusă apelor, mărilor, mediului, solului, naturii/ecosistemelor sau daună adusă sănătății umane cauzată de poluare; 
            
            
               2. activitatea care a provocat dauna adusă mediului, inclusiv, în cazul în care prejudiciul intră în domeniul de aplicare a prezentei directive, clasificarea activității în conformitate cu anexa III;
            
         
         
            
               3. dacă și când a fost inițiată o procedură de angajare a răspunderii, inclusiv regimul legal (răspundere administrativă, civilă, penală) și, în special, dacă o astfel de procedură a fost inițiată în temeiul prezentei directive;
            
            
               4. dacă și când a fost inițiată o acțiune de prevenire și/sau de reparare, în special dacă a fost inițiată o astfel de acțiune de prevenire și/sau de reparare în temeiul prezentei directive;
            
            
               5. de îndată ce devin cunoscute, datele la care procedurile și acțiunile de prevenire și/sau de reparare, prevăzute la punctele 3 și 4, au fost închise sau finalizate;
            
            
               6. rezultatele procesului de reparare, în special în ceea ce privește orice reparare primară, complementară și/sau compensatorie în temeiul prezentei directive, după caz;
            
            
               7. costurile suportate în legătură cu următoarele: 
            
            
               (a) măsuri de prevenire și reparare, care pot fi oricare dintre următoarele:
            
            
               (i) plătite sau recuperate de la partea responsabilă; 
            
            
               (ii) nerecuperate de la partea responsabilă; 
            
            
               (b) măsuri de precauție ale operatorilor pentru oricare dintre următoarele:
            
            
               (i) asigurarea garanțiilor financiare;
            
            
               (ii) sistemele de gestionare a mediului sau de siguranță a mediului;
            
            
               (iii) introducerea tehnologiei de reducere a poluării sau de atenuare a poluării;
            
            
               (c) cerințele administrative ale:
            
            
               (i) operatorilor;
            
            
               (ii) autorităților competente.”
            
            
               Articolul 4
                  Modificări ale Directivei 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire)
            
            
               Directiva 2007/2/CE se modifică după cum urmează:
            
            
               1.Articolul 21 se modifică după cum urmează:
            
            
               (a)La alineatul (2), teza introductivă se înlocuiește cu următorul text:
            
            
               „2. Până la data de 31 martie a fiecărui an, statele membre își actualizează și publică raportul de sinteză. Acest raport, care se publică de către serviciile Comisiei, sprijinite de Agenția Europeană de Mediu, include scurte descrieri privind:”;
            
         
         
            
               (b) alineatul (3) se elimină;
            
            
               2.Articolul 23 se înlocuiește cu următorul text: 
            
            
               „Agenția Europeană de Mediu publică și actualizează anual o situație generală la nivelul Uniunii pe baza metadatelor și a datelor puse la dispoziție de statele membre prin intermediul serviciilor de rețea în conformitate cu articolul 21. Situația generală la nivelul Uniunii include, după caz, indicatori privind realizările, rezultatele și impacturile prezentei directive, hărți generale la nivelul Uniunii și rapoarte generale ale statelor membre.
            
            
               Comisia realizează, la intervale regulate, o evaluare a prezentei directive. Evaluarea se bazează, printre altele, pe următoarele elemente:
            
            
               (a)experiența dobândită în urma punerii în aplicare a prezentei directive;
            
            
               (b)informațiile colectate de statele membre în conformitate cu articolul 21 și situațiile generale la nivelul Uniunii compilate de Agenția Europeană de Mediu;
            
            
               (c)date științifice și analitice relevante;
            
            
               (d)
                     alte informații, inclusiv date științifice și analitice relevante solicitate în temeiul orientărilor privind o mai bună legiferare, care se bazează în special pe procese eficiente și eficace de gestionare a informațiilor.”
            
            
               Articolul 5
                  Modificări ale Directivei 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice
            
            
               Articolul 12 din Directiva 2009/147/CE se modifică după cum urmează:
            
            
               1.Alineatul (1) se înlocuiește cu următorul text:
            
            
               „(1) Statele membre înaintează Comisiei, la intervale de șase ani, în același timp cu raportul întocmit în conformitate cu articolul 17 din Directiva 92/43/CEE a Consiliului*, un raport privind punerea în aplicare a măsurilor adoptate în temeiul prezentei directive și principalele efecte ale acestor măsuri. În special, raportul include informații privind starea și tendințele speciilor de păsări sălbatice, amenințările și presiunile asupra acestora, măsurile de conservare luate și contribuția rețelei de arii de protecție specială la obiectivele stabilite la articolul 2 din prezenta directivă.”;
            
            
               *Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică (JO L 206, 22.7.1992, p. 7.).”;
            
            
               2.La alineatul (2), prima teză se înlocuiește cu următorul text:
            
            
               „(2) La intervale de șase ani, Comisia, sprijinită de Agenția Europeană de Mediu, pregătește un raport de sinteză pe baza informațiilor prevăzute la alineatul (1).” 
            
            
               Articolul 6
                  Modificări ale Directivei 2010/63/UE a Parlamentului European și a Consiliului din 22 septembrie 2010 privind protecția animalelor utilizate în scopuri științifice
            
            
               Directiva 2010/63/UE se modifică după cum urmează:
            
            
               1.Articolul 43 se modifică după cum urmează:
            
            
               (a)Alineatele (2) și (3) se înlocuiesc cu următorul text:
            
            
               „(2) Începând cu 1 ianuarie 2021, statele membre impun ca rezumatul cu caracter non-tehnic al proiectului să menționeze dacă un proiect urmează să fie supus evaluării retroactive, precum și termenul-limită pentru aceasta. Statele membre se asigură că rezumatul cu caracter non-tehnic al proiectului este actualizat în termen de șase luni de la finalizarea evaluării retroactive, în funcție de rezultatele acesteia. 
            
         
         
            
               (3)
                     Până la 31 decembrie 2020, statele membre publică rezumatele cu caracter non-tehnic ale proiectelor autorizate, precum și toate actualizările acestora. Începând cu 1 ianuarie 2021, statele membre publică rezumatele cu caracter non-tehnic ale proiectelor, în termen de cel mult 6 luni de la autorizare, precum și toate actualizările acestora, pe care le transmit Comisiei pe cale electronică.”
            
            
               (b)Se introduce un nou alineat (4):
            
            
               „(4)
                     Comisia stabilește un format comun pentru prezentarea informațiilor menționate la alineatele (1) și (2) în conformitate cu procedura de reglementare menționată la articolul 56 alineatul (3). Serviciile Comisiei creează și mențin o bază de date cu acces deschis și cu funcție de căutare cu privire la rezumatele cu caracter non-tehnic ale proiectelor și toate actualizările acestora.”;
            
            
               2.Articolul 54 se modifică după cum urmează:
            
            
               (a)Titlul articolului și alineatele (1) și (2) se înlocuiesc cu următorul text:
            
            
               Informații referitoare la punerea în aplicare și la furnizarea de date statistice
            
            
               (1)
                     Până la 30 septembrie 2023 și, ulterior, la fiecare cinci ani, statele membre transmit informațiile privind punerea în aplicare a prezentei directive, în special a articolului 10 alineatul (1) și a articolelor 26, 28, 34, 38, 39, 43 și 46.
            
            
               Statele membre publică datele respective și le transmit pe cale electronică într-un format stabilit de Comisie în conformitate cu alineatul (4).
            
            
               Serviciile Comisiei publică o situație generală la nivelul Uniunii pe baza datelor transmise de statele membre.
            
            
               (2) 
                     Statele membre colectează și fac publice, anual, informații statistice privind utilizarea animalelor în proceduri, inclusiv informații privind severitatea efectivă a procedurilor, precum și originea și speciile de primate neumane utilizate în proceduri. 
            
            
               Statele membre transmit Comisiei informațiile statistice respective, cel târziu până la data de 30 septembrie a anului următor, pe cale electronică, într-un format nesintetizat stabilit de Comisie în conformitate cu alineatul (4). 
            
            
               Comisia creează și menține o bază de date cu acces deschis și cu funcție de căutare care cuprinde informațiile statistice respective. Anual, serviciile Comisiei pun la dispoziția publicului informațiile statistice transmise de statele membre în conformitate cu prezentul alineat și un raport de sinteză privind aceste informații.”
            
            
               (b)Alineatul (4) se înlocuiește cu următorul text: 
            
            
               „(4) 
                     Comisia stabilește un format comun pentru prezentarea informațiilor menționate la alineatele (1), (2) și (3) în conformitate cu procedura de reglementare menționată la articolul 56 alineatul (3).”;
            
            
               3.Articolul 57 se elimină.
            
            
               Articolul 7
                  Modificări ale Regulamentului (CE) nr. 166/2006 al Parlamentului European și al Consiliului din 18 ianuarie 2006 de instituire a unui registru european al emisiilor și transferului de poluanți și de modificare a Directivelor 91/689/CEE și 96/61/CE ale Consiliului
            
            
               Regulamentul (CE) nr. 166/2006 se modifică după cum urmează:
            
            
               1.La articolul 5 alineatul (1), paragraful al doilea se înlocuiește cu următorul text:
            
            
               „Operatorul fiecărei unități care întreprinde una sau mai multe dintre activitățile specificate în anexa I, peste pragurile de capacitate aplicabile, comunică autorității sale competente, pe cale electronică, informațiile care identifică unitatea în conformitate cu formatul menționat la articolul 7 alineatul (2), în cazul în care informațiile nu sunt deja disponibile autorității competente.”;
            
            
               2.La articolul 7, alineatele (2) și (3) se înlocuiesc cu următorul text:
            
         
         
            
               (2) Statele membre furnizează în fiecare an Comisiei, prin transfer electronic, un raport care conține toate datele menționate la articolul 5 alineatele (1) și (2), într-un format și până la o dată care urmează să fie stabilite de Comisie prin intermediul actelor de punere în aplicare în conformitate cu procedura menționată la articolul 19 alineatul (2). Data de raportare este, în orice caz, nu mai târziu de nouă luni de la încheierea anului de referință. 
            
            
               (3) Serviciile Comisiei, sprijinite de Agenția Europeană de Mediu, încorporează informațiile raportate de statele membre în PRTR european în termen de două luni de la finalizarea raportării de către statele membre în conformitate cu alineatul (2).”;
            
            
               3.Articolul 11 se înlocuiește cu următorul text:
            
            
               Articolul 11
            
            
               Confidențialitate
            
            
               Ori de câte ori informațiile sunt considerate confidențiale de către un stat membru în conformitate cu articolul 4 din Directiva 2003/4/CE a Parlamentului European și a Consiliului*, raportul menționat la articolul 7 alineatul (2) din prezentul regulament pentru anul de referință în cauză indică separat, pentru fiecare unitate, informațiile care nu pot fi făcute publice și motivul pentru aceasta. Motivul respectiv este făcut public. 
            
            
               Directiva 2003/4/CE a Parlamentului European și a Consiliului din 28 ianuarie 2003 privind accesul publicului la informațiile despre mediu (JO L 41, 14.2.2003, p. 26).”;
            
            
               4.Se elimină articolele 16 și 17;
            
            
               5.Anexa III se elimină.
            
            
               Articolul 8
                  Modificări ale Regulamentului (CE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn
            
            
               La articolul 20, titlul și alineatele (1), (2) și (3) se înlocuiesc cu următorul text:
            
            
               „Articolul 20
            
            
               Monitorizarea punerii în aplicare și accesul la informații
            
            
               (1) Statele membre pun la dispoziția publicului și a Comisiei, până la data de 30 aprilie a fiecărui an, informații privind punerea în aplicare a prezentului regulament pe parcursul anului calendaristic anterior. Comisia poate stabili, prin intermediul actelor de punere în aplicare, formatul și procedura de punere la dispoziție de către statele membre a unor astfel de informații. Actele de punere în aplicare respective se adoptă în conformitate cu procedura de examinare menționată la articolul 18 alineatul (2).
            
            
               (2) Pe baza informațiilor menționate la alineatul (1), serviciile Comisiei pun la dispoziția publicului, anual, o situație generală la nivelul Uniunii realizată pe baza datelor transmise de statele membre. Atunci când elaborează situația generală, serviciile Comisiei țin seama de progresele realizate în ceea ce privește încheierea și funcționarea FLEGT APV în temeiul Regulamentului (CE) nr. 2173/2005 și de contribuția acestora la reducerea la minimum a prezenței lemnului recoltat în mod ilegal și a produselor din lemn derivate din acesta pe piața internă.
            
            
               (3) Până la 3 decembrie 2015 și, ulterior, la fiecare șase ani, Comisia, pe baza informațiilor și a experienței dobândite în aplicarea prezentului regulament, reexaminează funcționarea și eficacitatea regulamentului, inclusiv în ceea ce privește împiedicarea introducerii pe piață a lemnului recoltat în mod ilegal și a produselor din lemn derivate din acesta. Comisia are în vedere în special consecințele administrative pentru întreprinderile mici și mijlocii, precum și gama de produse. Comisia raportează Parlamentului European și Consiliului cu privire la rezultatele reexaminării, iar astfel de rapoarte sunt însoțite, dacă este cazul, de propuneri legislative corespunzătoare.”
            
            
               Articolul 9
                  Modificări ale Regulamentului (CE) nr. 2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Comunitatea Europeană
            
            
               Regulamentul (CE) nr. 2173/2005 se modifică după cum urmează:
            
            
               1.Articolul 8 se înlocuiește cu următorul text:
            
            
               „Articolul 8
            
         
         
            
               (1) Statele membre pun la dispoziția publicului și a Comisiei, până la data de 30 aprilie a fiecărui an, informații privind punerea în aplicare a prezentului regulament pe parcursul anului calendaristic anterior.
            
            
               (2) Comisia poate stabili, prin intermediul actelor de punere în aplicare, formatul și procedura de punere la dispoziție de către statele membre a informațiilor menționate la alineatul (1). Actele de punere în aplicare respective se adoptă în conformitate cu procedura de examinare menționată la articolul 11 alineatul (3).
            
            
               (3) Pe baza informațiilor menționate la alineatul (1), serviciile Comisiei pun la dispoziția publicului, anual, o situație generală la nivelul Uniunii realizată pe baza datelor transmise de statele membre.” 
            
            
               2.Articolul 9 se înlocuiește cu următorul text:
            
            
                „Articolul 9
            
            
               Până în decembrie 2021 și, ulterior, la fiecare șase ani, Comisia, pe baza informațiilor și a experienței dobândite în urma aplicării prezentului regulament, reexaminează funcționarea și eficacitatea regulamentului. În acest demers, Comisia ține cont de evoluția punerii în aplicare a acordurilor de parteneriat voluntare. Comisia raportează Parlamentului European și Consiliului cu privire la rezultatul reexaminării, iar astfel de rapoarte sunt însoțite, dacă este cazul, de propuneri de îmbunătățire a regimului de licențe FLEGT.”
            
            
               Articolul 10
                  Modificări ale Regulamentului (CE) nr. 338/97 al Consiliului din 9 decembrie 1996 privind protecția speciilor faunei și florei sălbatice prin controlul comerțului cu acestea
            
            
               Articolul 15 alineatul (4) din Regulamentul (CE) nr. 338/97 se modifică după cum urmează:
            
            
               1.literele (b), (c) și (d) se înlocuiesc cu următorul text:
            
            
               „(b) Pe baza datelor prevăzute la litera (a), transmise de statele membre, serviciile Comisiei publică în fiecare an, înainte de 31 octombrie, o situație generală la nivelul Uniunii privind introducerea în Uniune, precum și exportul și reexportul în afara Uniunii al exemplarelor din speciile care intră sub incidența prezentului regulament și transmite secretariatului convenției informații referitoare la speciile care intră sub incidența convenției.
            
            
               (c) Fără a aduce atingere dispozițiilor articolului 20, autoritățile de gestionare din statele membre comunică Comisiei, cu un an înainte de fiecare reuniune a Conferinței părților la convenție, toate informațiile referitoare la perioada anterioară relevantă, necesare pentru elaborarea rapoartelor prevăzute la articolul VIII alineatul (7) litera (b) din convenție, precum și informațiile echivalente cu privire la dispozițiile prezentului regulament care nu intră în domeniul de aplicare a convenției. Informațiile care trebuie comunicate și forma de prezentare a acestora sunt stabilite de Comisie în conformitate cu procedura de reglementare menționată la articolul 18 alineatul (2).
            
            
               (d) Pe baza datelor prevăzute la litera (c), transmise de statele membre, Comisia pune la dispoziția publicului o situație generală la nivelul Uniunii privind punerea în aplicare și asigurarea respectării prezentului regulament.”;
            
            
               2.Se adaugă următoarea literă (e):
            
            
               „(e) Autoritățile de gestionare din statele membre comunică Comisiei, înainte de data de 15 aprilie a fiecărui an, toate informațiile referitoare la anul precedent pentru întocmirea raportului anual privind comerțul ilegal menționat în Rezoluția Conf. 11.17 a CITES (rev. CoP17).”
            
            
               Articolul 11
            
            
               Prezentul regulament intră în vigoare în a  zi de la data publicării în Jurnalul Oficial al Uniunii Europene. Se aplică de la XXX.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                  Pentru Parlamentul European,
                        Pentru Consiliu,
               
               
                  Președintele
                        Președintele
               
            
         
         
            
                  
                     (1)
                  
                        Documentul de lucru al serviciilor Comisiei SWD(2017) 230.
               
               
                  
                     (2)
                  
                        JO L 354, 28.12.2013, p. 171-200.
               
               
                  
                     (3)
                  
                        Directiva 2003/4/CE a Parlamentului European și a Consiliului din 28 ianuarie 2003 privind accesul publicului la informațiile despre mediu și de abrogare a Directivei 90/313/CEE a Consiliului (JO L 41, 14.2.2003, p. 26) care pune în aplicare cerințele privind accesul la informații în temeiul Convenției privind accesul la informație, participarea publicului la luarea deciziei și accesul la justiție în probleme de mediu (Convenția de la Aarhus).
               
               
                  
                     (4)
                  
                        Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire) (JO L 108, 25.4.2007, p. 1).
               
               
                  
                     (5)
                  
                        COM(2017) 312 și documentul de lucru al serviciilor Comisiei SWD(2017) 230.
               
               
                  
                     (6)
                  
                        Anexa VI la documentul de lucru al serviciilor Comisiei SWD(2017) 230.
               
               
                  
                     (7)
                  
                        COM/2017/0753 final
               
               
                  
                     (8)
                  
                        Propunerea nu include raportarea în domeniul schimbărilor climatice. În domeniile de politică privind clima și energia, Comisia a propus deja o simplificare a obligațiilor de planificare, de raportare și de monitorizare - „Propunere de Regulament al Parlamentului European și al Consiliului privind guvernanța uniunii energetice”, COM(2016) 759.
               
               
                  
                     (9)
                  
                        Documentul de lucru al serviciilor Comisiei SWD(2017) 230.
               
               
                  
                     (10)
                  
                        Documentul de lucru al serviciilor Comisiei SWD(2016) 454.
               
               
                  
                     (11)
                  
                        Documentul de lucru al serviciilor Comisiei SWD(2016) 0121.
               
               
                  
                     (12)
                  
                        COM(2016) 478 și documentul de lucru al serviciilor Comisiei SWD(2016) 273.
               
               
                  
                     (13)
                  
                        
                  
                     Documentul de lucru al serviciilor Comisiei SWD(2016) 472 final
                  
               
               
                  
                     (14)
                  
                        COM(2017) 631 și documentul de lucru al serviciilor Comisiei SWD(2017) 353.
               
               
                  
                     (15)
                  
                        Documentul de lucru al serviciilor Comisiei SWD(2017) 0711.
               
               
                  
                     (16)
                  
                        
                  http://ec.europa.eu/environment/consultations/reporting_en.htm
               
               
                  
                     (17)
                  
                        
                  http://minisites.ieep.eu/work-areas/environmental-governance/better-regulation/make-it-work/
               
               
                  
                     (18)
                  
                        http://cor.europa.eu/en/activities/opinions/pages/opinion-factsheet.aspx?OpinionNumber=CDR 5660/2015.
               
               
                  
                     (19)
                  
                        A se vedea Anexa IV la documentul de lucru al serviciilor Comisiei SWD(2017) 230.
               
               
                  
                     (20)
                  
                        A se vedea în special capitolul 6.
               
               
                  
                     (21)
                  
                        A se vedea http://ec.europa.eu/environment/legal/reporting/fc_overview_en.htm.
               
               
                  
                     (22)
                  
                        A se vedea nota de subsol 19.
               
               
                  
                     (23)
                  
                        Directiva 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental, JO L 189, 18.7.2002.
               
               
                  
                     (24)
                  
                        Documentele de lucru ale serviciilor Comisiei SWD(2016) 454 final și SWD(2017) 230.
               
               
                  
                     (25)
                  
                        COM(2017) 151 final.
               
               
                  
                     (26)
                  
                        Directiva 2007/2/CE din 14 martie 2007 de instituire a unei infrastructuri pentru informații spațiale în Comunitatea Europeană (Inspire), JO L 108, 25.4.2007, p. 1-14.
               
               
                  
                     (27)
                  
                        Documentul de lucru al serviciilor Comisiei SWD(2016) 121.
               
               
                  
                     (28)
                  
                        COM(2016) 478 și documentul de lucru al serviciilor Comisiei SWD(2016) 273.
               
               
                  
                     (29)
                  
                        A se vedea fișa de țară aferentă anului 2016, disponibilă pentru toate statele membre UE la 
                  http://inspire.ec.europa.eu/INSPIRE-in-your-Country
               
               
                  
                     (30)
                  
                        JO L 20, 26.1.2010, p. 7-25.
               
               
                  
                     (31)
                  
                        JO L 206, 22.7.1992, p. 7-50.
               
               
                  
                     (32)
                  
                        Documentul de lucru al serviciilor Comisiei SWD(2016) 472 final.
               
               
                  
                     (33)
                  
                        Directiva 2010/63/UE a Parlamentului European și a Consiliului din 22 septembrie 2010 privind protecția animalelor utilizate în scopuri științifice.
               
               
                  
                     (34)
                  
                        COM (2017) 631.
               
               
                  
                     (35)
                  
                        Documentul de lucru al serviciilor Comisiei SWD (2017) 353.
               
               
                  
                     (36)
                  
                        Regulamentul (CE) nr. 166/2006 al Parlamentului European și al Consiliului din 18 ianuarie 2006 de instituire a unui registru european al emisiilor și transferului de poluanți și de modificare a Directivelor 91/689/CEE și 96/61/CE ale Consiliului.
               
               
                  
                     (37)
                  
                        Documentul de lucru al serviciilor Comisiei SWD(2017) 710.
               
               
                  
                     (38)
                  
                        JO L 334, 17.12.2010, p. 17-119.
               
               
                  
                     (39)
                  
                        Regulamentul (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn.
               
               
                  
                     (40)
                  
                        Inclusiv UE și cele 28 de state membre ale acesteia.
               
               
                  
                     (41)
                  
                        Regulamentul (CE) nr. 2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Comunitatea Europeană.
               
               
                  
                     (42)
                  
                        Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire).
               
               
                  
                     (43)
                  
                        JO C […], […], p. […].
               
               
                  
                     (44)
                  
                        JO C […], […], p. […].
               
               
                  
                     (45)
                  
                        COM(2017) 312.
               
               
                  
                     (46)
                  
                        Documentul de lucru al serviciilor Comisiei SWD(2017) 230.
               
               
                  
                     (47)
                  
                        Directiva 2003/4/CE a Parlamentului European și a Consiliului din 28 ianuarie 2003 privind accesul publicului la informațiile despre mediu și de abrogare a Directivei 90/313/CEE a Consiliului (JO L 41, 14.2.2003, p. 26).
               
               
                  
                     (48)
                  
                        Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri pentru informații spațiale în Comunitatea Europeană (Inspire) (JO L 108, 25.4.2007, p. 1).
               
               
                  
                     (49)
                  
                        JO L 123, 12.5.2016, p. 1.
               
               
                  
                     (50)
                  
                        Directiva 2002/49/CE a Parlamentului European și a Consiliului din 25 iunie 2002 privind evaluarea și gestiunea zgomotului ambiental (JO L 189, 18.7.2002).
               
               
                  
                     (51)
                  
                        Documentul de lucru al serviciilor Comisiei SWD(2016) 0121.
               
               
                  
                     (52)
                  
                        COM(2016) 478 și documentul de lucru al serviciilor Comisiei SWD(2016) 273.
               
               
                  
                     (53)
                  
                        COM(2017) 312.
               
               
                  
                     (54)
                  
                        Directiva 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice (JO L 20, 26.1.2010, p. 7).
               
               
                  
                     (55)
                  
                        Documentul de lucru al serviciilor Comisiei SWD(2016) 472 final.
               
               
                  
                     (56)
                  
                        Directiva 2010/63/UE a Parlamentului European și a Consiliului din 22 septembrie 2010 privind protecția animalelor utilizate în scopuri științifice ( JO L 276, 20.10.2010, p. 33).
               
               
                  
                     (57)
                  
                        Documentul de lucru al serviciilor Comisiei SWD(2017) 710.
               
               
                  
                     (58)
                  
                        Regulamentul (CE) nr. 166/2006 al Parlamentului European și al Consiliului din 18 ianuarie 2006 de instituire a unui registru european al emisiilor și transferului de poluanți și de modificare a Directivelor 91/689/CEE și 96/61/CE ale Consiliului (JO L 33, 4.2.2006, p. 1). 
               
               
                  
                     (59)
                  
                        Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (JO L 334, 17.12.2010, p. 17). 
               
               
                  
                     (60)
                  
                        Regulamentul (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn (JO L 295, 12.11.2010, p. 23).
               
               
                  
                     (61)
                  
                        Regulamentul (CE) nr. 2173/2005 al Consiliului din 20 decembrie 2005 privind instituirea unui regim de licențe FLEGT pentru importurile de lemn în Comunitatea Europeană (JO L 347, 30.12.2005, p. 1).
               
               
                  
                     (62)
                  
                        Regulamentul (CE) nr. 338/97 al Consiliului din 9 decembrie 1996 privind protecția speciilor faunei și florei sălbatice prin controlul comerțului cu acestea (JO L 61, 3.3.1997, p. 1).